Ekainaren 24

EH Bildu Nafarroa talde parlamentarioari atxikitako Maiorga Ramírez Erro jaunak idatziz erantzuteko galdera egin du NICDOk “autozinema” jarduera Reyno Arena pabiloian antolatzeari buruz (10-20/PES-000108). Hona Nafarroako Gobernuko Kultura eta Kiroleko kontseilariaren erantzuna:

Navarra Arenako Autozinema jarduera Golem banatzaile/erakusle nafarrarekin egindako koprodukzio-akordio batean oinarritzen da. Koprodukzio-akordioak diru-sarrerak eta gastuak alderdien artean banatzea aurreikusten du, ez baita alokairu-kontratu batean oinarritzen.

Jarduera hori koprodukzio baten bidez egiteko beharra, eta ez NICDOren sustapen-jarduera propio gisa, zinema-emanaldietarako baimenak direla-eta Kultura Ministerioarekin egin beharreko izapideei lotutako denborei zor zaie; izan ere, denbora hori izugarri bizkortu da, erakusle batek kudeatzen baititu, eta beste modu batera, ezin baitzaio heldu ireki aurreko denboraldiari.

Hauek dira lotutako kostu aldakorrak:

* Garbiketa gehigarria 30 egunez: 4.100 EUR
* Markatzeko binilozko materiala: 450 EUR
* Elementu esekiak mugitzeko makinak alokatzea: 750 EUR
* Pantaila eta proiektorea alokatzea 30 egunez: 5.000 EUR
* Ibilgailuen CO2agatiko konpentsazio-gastuak: amaieran kalkulatuko dira

Ekitaldiaren izaera kulturala dela eta, Kultura Zuzendaritza Nagusiarekin egindako kontratu-programaren zirriborroan sartuta dago, 2020ko Nafarroako Aurrekontu Orokorretako **"NICDO. Kultur programazioa Navarra Arenan” A20002 A2510 4400 334102** linea izendunaren pean.

Era berean, aplikatzekoak izango litzaizkioke erakunde laguntzaileekin sinatutako publizitate- eta babesletza-akordioetatik datozen “egiturazko” diru-sarrerak, 2020rako 570.000 eurotan zenbatetsita daudenak, koprodukzio-akordioak abegi- eta irudi-kontrapartidak aurreikusten baititu erakunde laguntzaileentzat, nahiz eta ez dagoen gertakari horrengatik diru-sarrerak egozteko hainbanaketa definiturik, instalazioaren “egiturazko” gastuekin edo gastu finkoekin gertatzen den bezala, bai kanpoko zerbitzuei dagokienez, bai langile propioei dagokienez ere.

Era berean, pistako, kafetegiko eta egokitutako espazioetako jatetxe-eragiketaren etekin garbi guztiak NICDOren egiturazko diru-sarrerei dagozkie.

Laguntza/diru-bilketa dela-eta, eguneko 244/1.220 euroko muga batekin:

|  |  |  |
| --- | --- | --- |
| GOLEM AUTOZINEMA, NAVARRA ARENA |  |  |
| Data | Ikusleak | Diru-bilketa |
| asteartea, 2020ko maiatzaren 26a | 194 | 970,00 € |
| asteazkena, 2020ko maiatzaren 27a | 188 | 940,00 € |
| osteguna, 2020ko maiatzaren 28a | 220 | 1.100,00 € |
| ostirala, 2020ko maiatzaren 29a | 170 | 850,00 € |
| larunbata, 2020ko maiatzaren 30a | 158 | 790,00 € |
| igandea, 2020ko maiatzaren 31 | 228 | 1.140,00 € |
| astelehena, 2020ko ekainaren 1a | 148 | 740,00 € |
| asteartea, 2020ko ekainaren 2a | 194 | 970,00 € |
| asteazkena, 2020ko ekainaren 3a | 154 | 740,00 € |
| osteguna, 2020ko ekainaren 4a | 218 | 1.090,00 € |
| ostirala, 2020ko ekainaren 5a | 178 | 890,00 € |
| larunbata, 2020ko ekainaren 6a | 196 | 980,00 € |
| igandea, 2020ko ekainaren 7a | 214 | 1.070,00 € |
| astelehena, 2020ko ekainaren 8a | 144 | 720,00 € |
| asteartea, 2020ko ekainaren 9a | 158 | 790,00 € |
| asteazkena, 2020ko ekainaren 10a | 180 | 900,00 € |
| osteguna, 2020ko ekainaren 11 | 162 | 810,00 € |
| ostirala, 2020ko ekainaren 12a | 156 | 780,00 € |
| larunbata, 2020ko ekainaren 13a | 151 | 755,00 € |
| igandea, 2020ko ekainaren 14a | 116 | 580,00 € |
| astelehena, 2020ko ekainaren 15a | 152 | 760,00 € |
| asteartea, 2020ko ekainaren 16a | 150 | 750,00 € |

Ingurumen-inpaktuari dagokionez, kontratuak guztizko CO2 bolumenaren kalkulu bat aurreikusten du, jarduera ezin baita ibilgailurik gabe egin, eta konpentsazioaren kostua bere gain hartzen du.

Koprodukzio-kontratua erantsi dugu.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko ekainaren 23an

Kultura eta Kiroleko kontseilaria: Rebeca Esnaola Bermejo

*(Oharra: Aipatu eranskina foru parlamentarien eskura dago Legebiltzarreko Zerbitzu Orokorretako bulegoetan.)*